కైకాల సత్యనారాయణ
సత్యనారాయణ కృష్ణా జిల్లా గుడ్లవల్లేరు మండలం కౌతరం గ్రామంలో, కైకాల లక్ష్మీనారాయణకు 1935 జూలై 25 న జన్మించాడు. ప్రాథమిక, ప్రాథమికోన్నత విద్యను గుడివాడ, విజయవాడ లలో పూర్తిచేసి, గుడివాడ కళాశాల నుండి పట్టభద్రుడయ్యాడు. 1960 ఏప్రిల్ 10 న నాగేశ్వరమ్మతో వివాహమైంది. ఆయనకు ఇద్దరు కూతుళ్ళు మరియు ఇద్దరు కొడుకులు.
కేఈ కృష్ణమూర్తి
కంబాలపాడు ఈడిగె కృష్ణమూర్తి (జననం: అక్టోబర్ 2, 1938) కేఈ కృష్ణమూర్తిగా బాగా గుర్తింపు. ఇతను 2014 సార్వత్రిక ఎన్నికలలో కర్నూలు జిల్లా, పత్తికొండ నియోజకవర్గం నుండి శాసనసభ్యునిగా ఎన్నికై చంద్రబాబు నేతృత్వంలో ఏర్పడిన ఆంధ్రప్రదేశ్ మంత్రివర్గ సభ్యునిగా కొనసాగుతున్నారు. ఇతను 1978, 1983, 1985, 1989, 2009, 2014లలో శాసనసభ్యునిగా ఎన్నికయ్యారు. ఇతను తిరుపతి, ఎస్వీ యూనివర్శిటీలో ఎంఏ చదివారు. మధ్యప్రదేశ్ సాగర్ యూనివర్శిటీలో ఎల్‌ఎల్‌బీ చేశారు. ఈయన స్వగ్రామం కృష్ణగిరి మండలం కంబాలపాడు. ఈయనకు భార్య, ఇద్దరు కుమారులు, ఇద్దరు కుమార్తెలు ఉన్నారు.